《赠项子全》
明代·朱同

过门未识子全面，久矣逢人说项斯。宦志已灰更变后，宗枝还念未分时。

曾杨近古无神术，卢扁于今有国医。尚拟好风吹杖履，夜深雨足剪园葵。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。